Gairebé tota Barcelona té el color lila d' En Comú Podem, però a la part alta els blaus del PP i de Democràcia i Llibertat són els vencedors i hi ha illes de cases de Gràcia i Sants on ERC és el partit més votat al 20-D a les eleccions al Congrés. En aquest mapa interactiu pots comprovar els resultats de les eleccions de diumenge carrer per carrer.

El 20-D consolida Colau: en surt reforçada però busca pactes establesEl mapa té el màxim detall possible, hi ha els resultats per cada una de les 1.069 seccions censals de Barcelona. Si poseu el cursor damunt d'una de les seccions censals podràs saber quin partit hi ha guanyat i el percentatge de vot dels principals partits, però si hi cliques també veuràs el percentatge de vot de tots els partits, inclosos els minoritaris.

El mapa s'ha fet amb dades proveïdes per l'Ajuntament de Barcelona i generades pel Ministeri de l'Interior.

A l'interactiu de l'ARA de les eleccions del 20-D podràs comprovar els resultats electorals en una bateria de mapes.